
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-01432/2014-04
06.03.2015. године 

Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 06.03.2015. године, донела је
О Д Л У К У

о акредитацији високошколске установе
Утврђује се да УНИВЕРЗИТЕТ ПРИВРЕДНА АКАДЕМИЈА - СТОМАТОЛОШКИ ФАКУЛТЕТ, са седиштем у ул. Жарка Зрењанина 179, ПАНЧЕВО, ПИБ: 101979807, Матични број: 08767068,  испуњава прописане стандарде за акредитацију високошколских установа.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 

О б р а з л о ж е њ е

Високошколскa установа УНИВЕРЗИТЕТ ПРИВРЕДНА АКАДЕМИЈА- СТОМАТОЛОШКИ ФАКУЛТЕТ, са седиштем у ул. Жарка Зрењанина 179, ПАНЧЕВО, је дана 30.07.2014. године поднела захтев за акредитацију установе  под бројем  612-00-01432/2014-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад УНИВЕРЗИТЕТА ПРИВРЕДНА АКАДЕМИЈА - СТОМАТОЛОШКОГ ФАКУЛТЕТА, са седиштем у ул. Жарка Зрењанина 179, ПАНЧЕВО, и предлог одлуке, достављени су Комисији за акредитацију и проверу квалитета.
Основни квантитативни подаци о установи су:

1. Број акредитованих студијских програма: 3
Интегрисане академске студије стоматологије – 50 студената

Специјалистичке академске студије стоматологије – 20 студента

Докторске академске студије стоматологије – 8 студената

2. Број наставника у установи: 35 (РП 16, ВП 11, Д 6, НСЈ 2)

Број наставника са пуним радним временом: 28
Број наставника са непуним радним временом: 2
Број наставника ангажованих по уговору: 5
3. Број сарадника у установи: 56
Број сарадника са пуним радним временом: 15 

Број сарадника ангажованих по уговору: 41
4. Просечно оптерећење наставника у установи: 5,48
5. Просечно оптерећење сарадника у установи: 8,46
6. Проценат часова предавања који изводе наставници са 100% радног времена: 86,42%
7. Укупна бруто површина 1850 m2 , нето површина за извођење наставе 923 m2 (за укупно 294 студента 6,29 m2 бруто, односно 3,14 m2 нето простора по студенту)

8. Укупан број библиотечких јединица из области из које се изводи наставни процес :1484
9. Укупан број рачунара у рачунарским учионицама: 24
Стоматолошки факултет у Панчеву је образовна високошколска, здравствена и научна установа, која остварује интегрисане академске студије, специјалистичке академске и докторске студије, развија научно-истраживачки рад и  обавља здравствену делатност из области болести зуба, протетике, болести уста, оралне хирургије и дечије и превентивне стоматологије.

Циљеви високог образовања Стоматолошког факултета у Панчеву су преношење научних и стручних знања и вештина из области стоматологије, у  пољу медицинских наука. Наиме, школовање и стварање компетентних доктора стоматологије, који ће својим знањем и вештинама бити у стању да пруже одговарајуће стоматолошке услуге, као и да наставе даље школовање и усавршавање усмерено ка струци у виду здравствених специјалистичких студија или ка науци у виду специјалистичких академских студија и докторских академских студија.   

Статутом Стоматолошког факултета у Панчеву, који је усвојен децембра 2010. године, утврђена је организациона структура у Установи. Факултет има следеће организационе јединице: Јединица образовно научне делатности, коју чине 4 катедре, Институт за стоматологију, Секретаријат Факултета са службама и Наставно-научне базе. Овлашћења и одговорности Савета Факултета, декана Факултета, стручних органа Факултета, као и Студентског парламента утврђени су Статутом Факултета који тачно дефинише њихове ингеренције, права и обавезе.

Стоматолошки факултет врши планирање и контролу свих облика образовне, здравствене и научне делатности. Поступак дугорочног и краткорочног планирања произилази из циљева и задатака, а прописан је нормативним актима Стоматолошког факултета. 
Стоматолошки факултет у Панчеву, редовно и систематично контролише испуњавање постављених задатака на остварењу наставног плана и програма свих нивоа академских студија, које се одвијају на Факултету, укључујући и научно-истраживачки рад, чије вредновање се врши на основу учешћа у домаћим и међународним пројектима, као и на основу броја објављених радова у часописима са СЦИ листе. Контрола се спроводи упоређењем Плана рада за дату школску годину и Извештаја о раду у истој школској години.
Установа изводи три студијска програма: Интегрисане академске студије стоматологије, Специјалистичке академске студије стоматологије и Докторске академске студије С стоматологије. на којима стичу квалификације адекватне наведеним нивоима студирања. Студијски програми су добро конципирани и имају одговарајућу структуру, а у њиховој реализацији се примењују адекватне методе учења. Студијски програми обухватају циљеве, структуру и садржај, процедуру уписа студената, методе учења и начин провере знања, исходе учења и компетенције студената.  Сваки предмет из студијских програма исказује се бројем ЕСПБ бодова, а обим студија изражава се збиром ЕСПБ бодова. Установа је у документацији приложила додатке дипломи на српском и енглеском језику за сваки студијски програм, који садрже све потребне податке.

Факултет је акредитован као научно-истраживачка установа одлуком Министарство просвете, науке и технолошког развоја од 25.11.2013. године У Установи се тренутно реализује један пројекат, где је Факултет носилац истраживања. У реализацији овог пројекта учествује 14 истраживача. Наставници и сарадници Стоматолошког факултета у Панчеву учествују у више пројеката других научно-истраживачких организација, где се Факултет појављује као један од реализатора истраживања. То су три пројекта Медицинског факултета у Београду, један пројекат Факултета ветеринарске медицине у Београду и један пројекат Биолошког факултета у У  реализацији ових пројеката учествује 10 наставника и сарадника Стоматолошког факултета у Панчеву. Такође је у току реализација једног међународног пројекта чији је носилац Школа здравствених наука из Кардифа, Велика Британија.
Укупан број од 35 наставника је довољан да покрије укупан број часова наставе на три студијска програма која установа реализује. Просечно оптерећење наставника на свим студијским програмима је 5,48 часа недељно, а ниједан наставник нема више од 12 часова недељно. Наставници запослени са пуним радним временом изводе 86,42% наставе. У реализацији студијских програма учествује 56 сарадника, а просечно оптерећење сарадника је 8,46 часова недељно. Квалификације наставног особља су документоване референцама и одговарају нивоу њихових задужења. Сви релевантни подаци о наставницима доступни су јавности преко интернет странице факултета.

Стоматолошки факултет у Панчеву има ненаставно особље, које својим стручним и професионалним радом обезбеђује успешну реализацију свих студијских програма, циљева и задатака студијских програма високошколске установе. Ненаставно особље чине руководилац стручних служби (дипломирани економиста), секретар Факултета (дипломирани правник), референт за унапређење информационих технологија (дипломирани инжењер организационих наука), референт за финансије (дипломирани економиста), два референта у студентској служби (средња стручна спрема), библиотекар (висока школска спрема и положен библиотечки испит), медицинске сестре (две са вишом и пет са средњом медицинском школом – стоматолошки смер), два зубна техничара са вишом зуботехничком школом, један машински техничар за техничко одржавање уређаја и чеири спремачице. 

Установа је дефинисала број студената и услове за упис. Конкурс за упис на студије садржи: број студената за сваки студијски програм који се организује на Факултету, услове за упис, мерила за утврђивање редоследа кандидата, поступак спровођења конкурса, начин и рокове за подношење жалбе на утврђени редослед, као и висину школарине. Број студената је у складу са могућностима установе.

Установа систематски прати напредовање студената на студијским програмима. Успешност студента у савлађивању одређеног предмета вреднује се током самог извођења наставе (активно учествовање на часу), а укупна оцена студента на предмету састоји се од оцене коју је студент добио за предиспитне обавезе и за показано знање на испиту. Број бодова које студенти добијају испуњавањем предиспитних обавеза и полагањем испита у складу су са Законом и захтевима стандарда.

Стоматолошки факултет у Панчеву је  децембра 2002. склопио споразум о дугорочној пословно-техничкој сарадњи са ОШ "Борисав Петров Браца" из Панчева за коришћење дела простора ове основне школе. Као наставну базу Установа користи Општу болницу Панчево  за извођење клиничких медицинских и клиничких стоматолошких предмета  (Према Споразуму о сарадњи од 19.12.2002. год.). Установа располаже са  1850 m2 бруто простор, а за извођење наставе користи 923 m2, чиме је за укупно 294 студента обезбеђено 6,29 m2 бруто, односно 3,14 m2 нето простора по студенту. У оквиру простора за извођење наставе студентима су на располагању: 2 амфитеатра (80 и 60 места), 2 вежбаонице по 25 места, 4 клиничке сале са 21 местом и савременом опремом, 1 операциона сала, зубно техничка лабораторија, рачунарска сала са 20 места, библиотека и читаоница са 20 места. Деканат, наставно и друго техничко особље факултета има  927 m2 површине . 

Високошколска установа располаже потребном техничком опремом за савремено извођење наставе на студијским програмима. За савремено извођење наставе на овом студијском програму Установа је сачинила уговор са Телеком Србија о коришћењу телекомуникационе услуге Интернет ADSL. За потребе наставе и науке свим студентима и наставном особљу доступни су 22 стоматолошка радна места, Ербиум-ласер, дигитални  3D ортопан, лабораторија за ћелијску културу и молекуларну медицину, лабораторија за микробиологију,32 рачунара и различити софтверски пакети. Поред поседовања савремене стоматолошке опреме за извођење практичне наставе на студијским програмима установа поседује опрему за научноистраживачки рад студената интегрисаних, специјалистичких и докторских студија.

Број библиотечких јединица у високошколској установи је 2034 од чега: 1484 уџбеника на српском и страним језицима, 490 часописа на српском и страним језицима и 60 монографија на српском језику. Установа поседује и 624 домаћих и страних уџбеника, по областима, који су доступни студентима, чиме је обезбеђена покривеност свих предмета одговарајућом уџбеничком литературом. Код већег броја уџбеника постоји већи број примерака уџбеника. 

Високошколска установа је у документацији приложила  финансијске извештаје за последње три године, из којих се види да Факултет остварује позитивне финансијске резултате. Установа је приложила и финансијски план за 2014. годину којим су предвиђени сви приходи и расходи у Установи. Пројектовани трошкови за 2014. годину су у износу који одговара годишњим приходима. 

Установа је 2013. године усвојила документ "Политика квалитета", а 2007. године је усвојен Правилних о студентском вредновању педагошког рада наставника и сарадника. Такође, 2009. године донет је Правилник о самовредновању студијских програма, наставе и услова рада. 
Оформљене су Комисије за обезбеђење и унапређење квалитета и праћење и унапређење квалитета наставе у којима су по један представник студената, које је изабрао Студентски парламент Факултета. У складу са Правилником о студентском вредновању педагошког рада наставника и сарадника Стоматолошки факултет спроводи вредновање свих наставника и сарадника који реализују наставу на студијским програмима. Организовање и спровођење поступка вредновања наставника и сарадника на Факултету спроводи Комисија за праћење и унапређење квалитета наставе. Вредновање наставника и сарадника спроводи се путем анкете на обрасцима који су саставни део Правилника. Анкета се спроводи сваке године у триместру у коме се окончава настава из датог предмета. 

На сајту установе (www.sfp.rs/studije) за сва три студијска програма  дат је опис стусијских програма са задацима, циљевима, очекиваним образовним исходима, књигом предмета и другим релевантним подацима који омогућавају студентима и потенцијалним студентима да се информишу и донесу одлуку о свом образовању. Такође, на сајту установе  налази се и илустрован Водич за студенте Стоматолошког факултета у Панчеву. У водичу се могу наћи информације о студијама, простору и опреми, библиотеци, спортским активностима, међународној сарадњи, упису, школарини и др.

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT  УНИВЕРЗИТЕТ ПРИВРЕДНА АКАДЕМИЈА- СТОМАТОЛОШКИ ФАКУЛТЕТ, са седиштем у ул. Жарка Зрењанина 179, ПАНЧЕВО, има укупно 28 наставника са пуним радним временом, 7 наставника са непуним радним временом, 56 сарадника, 1850 m2 бруто  простора за извођење наставе за укупно 294 студента у седишту.
 Имајући у виду да је високошколска установа испунила стандарде за акредитацију високошколске установе  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.

Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

- високошколској установи

- архиви КАПК

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е

О АКРЕДИТАЦИЈИ високошколске установе
Високошколска установа УНИВЕРЗИТЕТ ПРИВРЕДНА АКАДЕМИЈА- СТОМАТОЛОШКИ ФАКУЛТЕТ са седиштем у  ул. Жарка Зрењанина 179, ПАНЧЕВО, ПИБ: 101979807, Матични број: 08767068, испунила је стандарде за акредитацију високошколске установе, прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14).  

Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

	Број: 612-00-01432/2014-04.
Београд, 06.03.2015. године

